Frankfurdi autonäitus läheneb: millega püüab meid seekord üllatada Opel?
Septembris toimuv IAA rahvusvaheline autonäitus on järjekorras kuuekümne seitsmes. Opel on teinud Frankfurdi sõu eel põhjaliku ülevaate esmaesitlusele tulevatest mudelitest. Teiste seas saab näha PSAga koostöös valminud Grandland X linnamaasturit ning Vivaro Tourer – väikebussi.
Opel on oma nägu uuendamas. Frankfurdi eel tuldi välja ka uue tunnuslausega, mis eesti keeles kõlab suurejooneliselt “Tulevik kuulub kõigile!” ning mille sisuks on innovaatiliste tehniliste lahenduste võimalikult paljudele autoostjatele kättesaadavaks muutmine. Koostöös PSAga laieneb Opeli tootevalik märgatavalt, peamiselt linnamaasturite segmendis.